CELEX: 62009CB0449
Language: sk
Date: 2010-10-28 00:00:00
Title: Vec C-449/09: Uznesenie Súdneho dvora (piata komora) z  28. októbra 2010 (návrh na začatie prejudiciálneho konania, ktorý podal Sofiyski gradski sad — Bulharsko) — Canon Kabushiki Kaisha/IPN Bulgaria OOD (Článok 104 ods. 3 prvý pododsek rokovacieho poriadku — Ochranné známky — Smernica 89/104/EHS — Právo majiteľa ochrannej známky zabrániť prvotnému uvedeniu výrobkov označených touto ochrannou známkou na trh v rámci EHP bez jeho súhlasu)

19.3.2011   
            
            
               SK
            
            
               Úradný vestník Európskej únie
            
            
               C 89/2
            
         Uznesenie Súdneho dvora (piata komora) z 28. októbra 2010 (návrh na začatie prejudiciálneho konania, ktorý podal Sofiyski gradski sad — Bulharsko) — Canon Kabushiki Kaisha/IPN Bulgaria OOD
   (Vec C-449/09) (1)
   
   (Článok 104 ods. 3 prvý pododsek rokovacieho poriadku - Ochranné známky - Smernica 89/104/EHS - Právo majiteľa ochrannej známky zabrániť prvotnému uvedeniu výrobkov označených touto ochrannou známkou na trh v rámci EHP bez jeho súhlasu)
   2011/C 89/02
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Sofiyski gradski sad
   
      Účastníci konania
   
   
      Žalobkyňa: Canon Kabushiki Kaisha
   
      Žalovaná: IPN Bulgaria OOD
   
      Predmet veci
   
   Návrh na začatie prejudiciálneho konania — Sofijski gradski sad — Výklad článku 5 v spojení s článkom 7 prvej smernice Rady 89/104 z 21. decembra 1988 o aproximácii právnych predpisov členských štátov v oblasti ochranných známok (Ú. v. ES L 40, 1989, s. 1; Mim. vyd. 017/01, s. 92) — Súbežný dovoz pôvodných výrobkov bez súhlasu majiteľa práv z ochrannej známky — Možnosť tohto majiteľa zakázať používanie označenia totožného s ochrannou známkou bez jeho súhlasu v obchodnom styku — Nevyčerpanie práva majiteľa
   
      Výrok
   
   Článok 5 prvej smernice Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok sa má vykladať v tom zmysle, že majiteľ ochrannej známky môže zabrániť prvotnému uvedeniu pôvodných výrobkov označených touto ochrannou známkou na trh v rámci Európskeho hospodárskeho priestoru bez jeho súhlasu.
   
      (1)  Ú. v. EÚ C 100, 17.4.2010.